
BIROULUI  PERMANENT 
AL
CAMEREI DEPUTAŢILOR

             

Vă înaintăm alăturat RAPORTUL  asupra proiectului  de Lege pentru instituirea Zilei Limbii Elene, trimis spre dezbatere în fond, cu adresa PL-x  355  din 4 iunie 2018, înregistrat sub nr.4c-5/307 din 5 iunie 2018.
            În raport de obiectul şi conţinutul său, proiectul de lege face parte din categoria legilor ordinare.


PREŞEDINTE

Iusein IBRAM

     RAPORT 

asupra proiectului de Lege pentru instituirea Zilei Limbii Elene

	În conformitate cu prevederile art. 95 din Regulamentul Camerei Deputaţilor, Comisia pentru  drepturile  omului, culte  şi  problemele  minorităţilor  naţionale  a fost sesizată, spre dezbatere în fond, cu proiectul de Lege pentru instituirea Zilei Limbii Elene, trimis cu adresa nr. PL-x  355 din 4 iunie 2018, înregistrat sub nr.4c-5/307 din 5 iunie 2018.
Senatul, în calitate de primă Cameră sesizată, a adoptat proiectul de lege în şedinţa din 29 mai 2018. 
Camera Deputaţilor este Cameră decizională, potrivit prevederilor art. 92 alin. (9) pct. 1 din Regulamentul Camerei Deputaţilor, republicat, cu referire la prevederile art. 73 alin. (1) din Constituţia României, republicată.
Consiliul Legislativ a avizat favorabil iniţiativa legislativă, conform avizului nr. 296/03.04.2018.
Comisia pentru cultură, arte, mijloace de informare în masă, a avizat favorabil iniţiativa legislativă, potrivit avizului nr.4c-10/139 din 12 iunie 2018.
Comisia pentru administraţie publică şi amenajarea teritoriului a avizat favorabil iniţiativa legislativă, potrivit avizului nr.4c-6/355 din 12 iunie 2018.
Comisia pentru învăţământ, ştiinţă, tineret şi sport, a avizat favorabil iniţiativa legislativă, potrivit avizului nr.4c-9/168 din 12 iunie 2018.

Proiectul de lege supus dezbaterii are ca obiect de reglementare instituirea Zilei Limbii Elene, în scopul păstrării tradiţiilor, culturii şi limbii materne de către persoanele aparţinând acestei minorităţi etnice. 
La data de 9 februarie, ziua comemorării poetului naţional grec Dionysios Solomos, în Republica Elenă se sărbătoreşte Ziua mondială a limbii elene, care marchează şi promovează rolul important îndeplinit de limba elenă de-a lungul secolelor, limbă care a contribuit esenţial atât la consolidarea civilizaţiei europene, cât şi a celei mondiale.
În conformitate cu prevederile art.61 şi art.63 din Regulamentul Camerei Deputaţilor, republicat, membrii  Comisiei au examinat proiectul de lege în şedinţa din data de 12 iunie 2018.
La lucrările Comisiei pentru  drepturile  omului, culte  şi  problemele  minorităţilor  naţionale şi-au înregistrat prezenţa   deputaţi, din totalul de 12 membri ai Comisiei.
La dezbateri au participat, în conformitate cu prevederile art.55 şi art.56 din Regulamentul Camerei Deputaţilor, republicat, cu modificările şi completările ulterioare, domnul  deputat  Dragoş Gabriel Zisopol, în calitate de iniţiator al propunerii legislative şi domnul Gheorghe Popa,  secretar de stat în Ministerul Culturii și Identității Naționale.
În urma examinării proiectului de lege şi a opiniilor exprimate, membrii Comisiei au hotărât, cu  unanimitate          de voturi, să propună Plenului Camerei Deputaţilor adoptarea proiectului de Lege pentru instituirea Zilei Limbii Elene, cu amendamente admise, prezentate în Anexa care face parte din prezentul raport. 
În raport cu obiectul şi conţinutul său, proiectul de lege face parte din categoria legilor ordinare.




                      PREŞEDINTE,                                                                                       SECRETAR,
                            
             Deputat  Iusein IBRAM                                                                  Deputat Petre-Florin MANOLE










Întocmit,

consilier parlamentar  Onesia Babeş




Anexă
Amendamente admise      
                                                                  PL-x 355/2018
	Nr
crt
	Text adoptat de Senat
	Text propus de comisie
(autorul amendamentului)
	Motivarea amendamentului 

	1.
	Lege 
pentru instituirea Zilei Limbii Elene
	nemodificat
	

	2.
	  Art.1.- Prin prezenta lege se declară  ziua de 9 februarie - Ziua Limbii Elene.

	 Art.1.- Se instituie ziua de 9 februarie  ca Ziua Limbii Elene.

Autor: Comisia pentru drepturile omului
	Pentru unitatea terminologică cu titlul legii

	3.
	 Art.2. - (1) Anual, cu prilejul sărbătoririi Zilei Limbii Elene, în localităţile în care trăiesc membri ai comunităţii elene sau filoeleni, se organizează manifestări culturale dedicate acestei sărbători.
(2) Autorităţile administraţiei publice centrale şi locale, organizaţiile neguvernamentale interesate pot sprijini logistic şi/sau financiar organizarea  manifestărilor dedicate sărbătoririi acestei zile.
 (3) Societatea Română de Radiodifuziune şi Societatea Română de Televiziune, în calitate de servicii publice, pot include în programele lor emisiuni şi/sau aspecte de la manifestările dedicate acestei sărbători.
	nemodificat
	



	4.
	 Art.3. - În instituţiile de învăţământ în care se predă limba elenă ca limbă maternă sau modernă, în ziua de 9 februarie se pot organiza manifestări culturale dedicare acestei sărbători.
	 Art.3. - În instituţiile de învăţământ în care se predă limba elenă ca limbă maternă sau modernă, în ziua de 9 februarie se pot organiza manifestări culturale dedicate acestei sărbători. 

Autor: Comisia pentru drepturile omului
	Corectare eroare de redactare

